અમદાવાદ: જમાલપુર વિસ્તારમાં આવેલા એક મકાનનું તાળું તોડી તસ્કરોએ રૂ.સવા લાખની કિંમતના માલસામાનની ચોરી કરતાં પોલીસે આ અંગે ગુનો દાખલ કર્યો છે. આ અંગેની વિગત એવી છે કે જમાલપુર વિસ્તારમાં હેબતખાનની મસ્જિદ સામે આવેલ માસ્ટર બિલ્ડિંગના મકાનનું તાળું તોડી તસ્કરોએ કેમેરા, મોબાઇલ ફોન અને રોકડ રકમ મળી રૂ.સવા લાખની કિંમતની ચીજવસ્તુઓની ચોરી કરતાં આ અંગે પોલીસ ફરિયાદ થવા પામી છે. આ ઉપરાંત આ જ વિસ્તારમાં શાકમાર્કેટ નજીકથી પણ કોઇ ગઠિયાએ એક મહિલાના રૂ.૭૦૦ સાથેના પર્સની તફડંચી કરી હોવાનું જાણવા મળે છે.